છોકરીઓ ખરેખર ભાવિ સાસુ સાથે કુંડળી મેળવે છે? અથવા તો કુંડળી ઉપરથી સાસુ-વહુના સંબંધો કેવા રહેશે એ જાણી શકાય કે કેમ? એ વિશે જાણીતા જ્યોતિષી ડો. પંકજ નાગર સાથે વાત કરતા તેમણે કહ્યું કે, હા અનેક છોકરીઓ ભાવિ સાસુ સાથે કુંડળી મેળવવા માટે આવે છે. તેમણે એમ કહ્યું કે છોકરીની કુંડળીમાં સાતમું સ્થાન પતિનું સ્થાન કહેવાય છે અને દસમું સ્થાન પતિની માતા એટલે કે સાસુનું સ્થાન કહેવાય છે. આ દસમા સ્થાનમાં જો શનિ, રાહુ, મંગળ, કેતુ જેવા ક્રૂર ગ્રહો બિરાજમાન હોય તો છોકરીને સાસુની કનડગત રહે છે અને બંનેના સંબંધો વણસે છે. લગ્ન પછી પણ સાસુ સાથે ફાવતું ન હોય તો છોકરીઓ બતાવવા આવે છે અને તેનો ઉકેલ પણ પૂછે છે.